text: 
  Et chok i en verden, der har været vant til vækst  -  og som regel
   kraftig vækst.
  
  Men selv om den totale investering faldt, steg den betydeligt for 
  visse typer hardware, nemlig PC'er, workstations og små og mellemstore 
  systemer til flere brugere  -  alt sammen for så vidt angår maskiner 
  med Unix-styresystem. Her steg investeringen med i gennemsnit 12 
  procent.
  
  " Unix-delen af mindre flerbrugersystemer nåede i '90 cirka halvdelen 
  af salget. I 1996 vil Unix-andelen være på 70-80 procent, " spår Per
   Andersen fra analysefirmaet IDC Scandinavia og ansvarlig for analysen 
  af Unix-markedet.
  
  " Unix kommer ikke til at overtage DOS-dominansen på skrivebordet. 
  Unix' rolle er i serveren. Og Unix er ikke afløsning af tidligere 
  systemer, men skal være et supplement. PC'en dræbte jo heller ikke 
  mainframen, men revolutionerede først og fremmest brugen af 
  tekstbehandling og andre enkle applikationer. " Hardware uden interesse 
  På dette marked  -  Unix og de åbne systemer, der i sidste ende 
  skal gøre det muligt at overføre applikationer mellem forskellige 
  flerbrugersystemer  -  er der benhård konkurrence for tiden.
  
  
  
  